Ügyiratszám: 1615-5/2017. Tárgy: Somogyviszló Község Önkormányzatának településképi arculati kézikönyv és a településképi rendelet készítése ügyében előzetes megkeresés

Ügyintéző: Berkecz Balázs főépítész

Elérhetőség: 30/815-3000

E-mail: balazs.berkecz@gmail.com

Hivatkozás: -

**TISZTELT PARTNERÜNK!**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) számú kormányrendelet 29/A. § alapján tisztelettel tájékoztatom, hogy Somogyviszló Község Önkormányzatának Képviselő-testülete 32/2017. (VIII.8.) Kt. határozatában döntött a településképi arculati kézikönyv és a településképi rendelet elkészíttetéséről.

Somogyviszló Község Önkormányzatának Képviselő-testülete felhatalmazása és Somogyviszló Község partnerségi rendjét meghatározó 10/2017. (VIII.9.) sz. önkormányzati rendelet alapján tájékoztatom, hogy Somogyviszló Község Önkormányzatának Képviselő-testülete a Hübner Mátyás egyéni vállalkozót bízta meg a településrendezési eszköz kidolgozásával, így Hübner Mátyás tervező és Berkecz Balázs önkormányzati főépítész irányításával megkezdődött a településképi arculati kézikönyv és a településképi rendelet kidolgozása.

**Tisztelettel kérem, hogy a készülő településképi arculati kézikönyvvel és településképi rendelettel kapcsolatosan megfogalmazott előzetes véleményével segítse községünk településképi rendeletének megalkotását és levelem kézhezvételétől számított 21 napon belül szíveskedjen véleményét megküldeni postai vagy elektornikus úton** (amennyiben postai úton juttatja el megtisztelő véleményét, akkor a  7922 Somogyapáti, Fő utca 81. címre szíveskedjen küldeni, elektronikus levelét pedig a sapati.aljegyzo@gmail.com e-mail címre várom).

Egyúttal arról is tájékoztatom, hogy a témában Somogyviszló Község Önkormányzata LAKOSSÁGI FÓRUMot tart, melynek helyszíne és időpontja a következő:

**Faluház** (7924 Somogyviszló, Kossuth u. 46.)

**2017. október 12. csütörtök, 15 óra**

Tájékoztatom, hogy a véleményezési szakaszában azon partnerek vehetnek részt és kapnak tájékoztatást, akik az előzetes véleményezési szakaszban határidőre nyilatkoztak, további részvételi szándékukat jelezték, véleményüket megfelelő indoklással vagy jogszabályi hivatkozással alátámasztották.

Az előzetes tájékoztatási szakasz során beérkezett véleményeket, javaslatokat a önkormányzati főépítész rendszerezi, véleményezi, továbbá a megbízott településtervezőnek átadja.

Somogyviszló, 2017. október 2.

Tisztelettel:

 Szabó Béla

polgármester